Le ge go na le thekgo ye kgolo ya mohuta wa setšo wa toka, go na le batho ba ba sa thabelego Dikgoro tša Setšo, ba re dkgoro tšeo ga di phethagatše dinyakwa tša bona, kudu mo lebakeng le lefsa. Ditatofatšo tša tšhomišo ye mpe ya maatla a baahlodi ka bangwe ba baetapele ba setšo, kgethollo go ya ka bong, go hlokomologwa mo go tšweletšego ga basadi le go tšea lehlakore kgahlanong le baipelaetši goba mahlakore a basadi mo tshepetšong ya toka di senya seswantšho sa dikgorotsheko. Nakong ya ge mosadi a nyalane le mosadi (monna) yo mongwe gore a belegele molekani wa gagwe bana, o ile a aomanywa ka la gore bjalo ka mosadi yo a nyetšwego, ga a swanela go bolele a eme ka maoto. Kgoro ya Mešomo e tla lokišetša dipego tša nako-le-nako tša tšwelopele ka ga selaetši se sengwe le se sengwe. Lekgotla la Bosetšhaba la Mabokgoni le tla sekaseka dipego tše. Ka tšona ditsela tše, Tona ya Mešomo e tla sedimošwa ka ga tšwelopele le ka ga bothata bofe goba bofe bjo bo ka tšwelelago. Tona e ka fetoša goba ya kaonefatša dinepša ge e ka kgodišwa gore go nyakega diphetogo go kgotsofatša dinyakwa tše di hlokegago tše di dulago di fetoga, tša mabokgoni, tša naga ye.